मृत्युभोज सीमित करने पर ब्राह्मण सेवा संगठन को सफलता
मुरैना | चंबल संभाग में बृहद मृत्युभोज की कुरीति को समाप्त करने से पहले सीमित कराने का काम कर रहे अखिल भारतीय सर्व ब्राह्मण सेवा संगठन को सफलता मिलती जा रही है। सोमवार को इस संगठन के पदाधिकारी बावरीपुरा गांव पहुंचे। वहां जानकीप्रसाद सेंथिया उम्र 81 वर्ष की मृत्यु पर शोक श्रद्धांजलि अर्पित की। फिर उनके परिजनों से संकल्प कराया कि वे उनके मृत्युभोज में मात्र कन्या भोज-ब्राह्मण भोज के साथ नाते-रिश्तेदारों का भोज ही कराएंगे। तब परिजनों ने कहा कि वे 500 से 700 के बीच ही लोग बुलाएंगे, इससे अधिक का न्यौता नहीं किया जाएगा। तब संगठन के संभागीय अध्यक्ष बलवीर पाठक, जिला अध्यक्ष शंकरलाल तिवारी, भरतलाल हरदैनिया व अरुण पचौरी ने मिलकर इन परिजनों से संकल्प कराया।
hin_Deva hin_Deva